laion/Wikipedia-Exotic huggingface dataset:
ইয়ামাহা আরএক্স- ১০০

ইয়ামাহা আরএক্স ১০০ হলো ভারতের এসকোর্ট গ্রুপ এর সাথে প্রযুক্তিগত এবং পরিবেশনা সহোযোগিতায় ১৯৮৫ থেকে ১৯৯৬ সাল পর্যন্ত ইয়ামাহা মোটর কোম্পানি দ্বারা প্রস্তুতকৃত একটি টু স্ট্রোক মোটরসাইকেল। শুরুর দিকে ইয়ামাহা জাপান তাদের সব বাইক জাপান থেকে ভারতে রফতানি করতো। ১৯৯০ এর পরে এসকোর্ট ভারতে উৎপাদন করা শুরু করে যেখানে কিছু অংশ জাপান থেকে আমদানি করা হতো। আরএক্স১০০ উপাধিটি মূলত ১৯৭৭ সাল থেকে উৎপাদিত পাঁচ-গতির, শর্ট-স্ট্রোক ৯৭সিসি ইয়ামাহা আরএস১০০ডিএক্স এর জন্য নির্দিষ্ট বাজারে ব্যবহৃত হয়েছিল। ১৯৮৫ সালের নভেম্বরে ভারতে, ইয়ামাহা আরএক্স ১০০ প্রকাশ করে (আরএক্স-এস এর একটি রূপ, আসল আরএক্স১০০ নয়) যেটি সবার কাছে জনপ্রিয় হয়। যেটির কারন মূলত এটির ১০০ সিসির ইঞ্জিনের জন্য (৬.১ সিউ)। এবং ওজনে হালকা, এবং বিভিন্ন কারনে এটি ছিল ব্যাপকভাবে উৎপাদন হওয়া ১০০ সিসির বাইকের মধ্যে শ্রেষ্ঠ, যার ফলে এটির উৎপাদন বন্ধ হওয়ার এতো বছর পরও এখনো উচ্চ চাহিদা রয়েছে। Shoemark, Pete (১৯৭৭)। Haynes Owners Workshop Manual: Yamaha RS100/125 Singles 96cc 123cc 1974 on। Sparkford, Yeovil, Somerset, England, UK: Haynes Publishing Group। আইএসবিএন 9780856963315। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Yamaha RS 100 1976 - 1981"। Autoevolution। SoftNews Net SRL। সংগ্রহের তারিখ ২০২১-০৫-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আলাউদ্দিন আলী

আলাউদ্দিন আলী (২৪ ডিসেম্বর ১৯৫২ - ৯ আগস্ট ২০২০) ছিলেন একজন বাংলাদেশী সুরকার, বেহালাবাদক, সঙ্গীতজ্ঞ, গীতিকার এবং সঙ্গীত পরিচালক। তিনি সঙ্গীত পরিচালক হিসেবে সাতবার এবং গীতিকার হিসেবে একবার জাতীয় চলচ্চিত্র পুরস্কার লাভ করেন। আলাউদ্দিন আলী ১৯৫২ সালের ২৪শে ডিসেম্বর মুন্সীগঞ্জের টংগিবাড়ী থানার বাঁশবাড়ী গ্রামের এক সাংস্কৃতিক পরিবারে জন্মগ্রহণ করেন। তার পিতার নাম জাবেদ আলী ও মাতা জোহরা খাতুন। আলাউদ্দিন তার পিতা ওস্তাদ জাবেদ আলী ও ছোট চাচা সাদেক আলীর কাছে প্রথম সঙ্গীতে শিক্ষা নেন। ১৯৬৮ সালে তিনি যন্ত্রশিল্পী হিসেবে চলচ্চিত্র জগতে আসেন এবং আলতাফ মাহমুদের সহযোগী হিসেবে যোগ দেন। এরপর তিনি প্রখ্যাত সুরকার আনোয়ার পারভেজ সহ বিভিন্ন সুরকারের সহযোগী হিসেবে কাজ করেন। আলাউদ্দিন ১৯৭৫ সালে সঙ্গীত পরিচালনা করে বেশ প্রশংসিত হন। তিনি গোলাপী এখন ট্রেনে (১৯৭৯), সুন্দরী (১৯৮০), কসাই এবং যোগাযোগ চলচ্চিত্রের জন্য ১৯৮৮ সালে শ্রেষ্ঠ সঙ্গীত পরিচালক হিসেবে জাতীয় চলচ্চিত্র পুরস্কার লাভ করেন। এছাড়া ১৯৮৫ সালে তিনি শ্রেষ্ঠ গীতিকার হিসেবে জাতীয় চলচ্চিত্র পুরস্কার লাভ করেন। এছাড়াও তিনি খ্যাতিমান পরিচালক গৌতম ঘোষ পরিচালিত পদ্মা নদীর মাঝি চলচ্চিত্রে সঙ্গীত পরিচালনা করেছেন। আলাউদ্দিন আলীর উল্লেখযোগ্য কিছু গান হলো: যে ছিল দৃষ্টির সীমানায় একবার যদি কেউ ভালোবাসতো ভালোবাসা যতো বড়ো জীবন তত বড় নয় প্রথম বাংলাদেশ, আমার শেষ বাংলাদেশ হয় যদি বদনাম হোক আরো দুঃখ ভালোবেসে প্রেমের খেলা খেলতে হয় সুখে থাকো, ও আমার নন্দিনী হয়ে কারও ঘরনি আছেন আমার মোক্তার আছেন আমার ব্যারিস্টার বন্ধু তিন দিন তোর বাড়ি গেলাম দেখা পাইলাম না সূর্যোদয়ে তুমি সূর্যাস্তেও তুমি এমনও তো প্রেম হয়, চোখের জলে কথা কয় যেটুকু সময় তুমি থাকো কাছে, মনে হয় এ দেহে প্রাণ আছে আমায় গেঁথে দাওনা মাগো, একটা পলাশ ফুলের মালা সবাই বলে বয়স বাড়ে, আমি বলি কমে রে কেউ কোনো দিন আমারে তো কথা দিল না শত জনমের স্বপ্ন তুমি আমার জীবনে এলে জন্ম থেকে জ্বলছি মাগো পারি না ভুলে যেতে, স্মৃতিরা মালা গেঁথে হায়রে কপাল মন্দ চোখ থাকিতে অন্ধ আমার মনের ভেতর অনেক জ্বালা আগুন হইয়া জ্বলে "তুমি তো আগের মতো রয়েছো মনের মতো" তিনি নজরুলসঙ্গীত শিল্পী সালমা সুলতানাকে (মৃত্য ২০১৬) বিয়ে করেন। তাদের মেয়ে আলিফ আলাউদ্দিন একজন সঙ্গীতশিল্পী। আলাউদ্দিন আলী ফুসফুসের প্রদাহ ও রক্তে সংক্রমণের সমস্যায় ভুগছিলেন দীর্ঘদিন। প্রথমে ২০১৫ সালের ৩ জুলাই তাকে ব্যাংকক নেওয়া হয়েছিল। সেখানে পরীক্ষার পর জানা যায়, তার ফুসফুসে একটি টিউমার রয়েছে। এরপর তার অন্যান্য শারীরিক সমস্যার পাশাপাশি ক্যানসারের চিকিৎসাও চলছিল। শারীরিক অবস্থার অবনতি হলে ৮ আগস্ট ২০২০ শনিবার তাকে ঢাকার একটি হাসপাতালে ভর্তি করা হয় এবং লাইফ সাপোর্ট দেয়া হয়। লাইফ সাপোর্টে থাকাকালীন ৯ আগস্ট রবিবার বিকাল সাড়ে ৫টায় তিনি মৃত্যুবরণ করেন। জাতীয় চলচ্চিত্র পুরস্কার (বাংলাদেশ) "আমার মতো ভাগ্যবান সুরকার কম : আলাউদ্দিন আলী"। এনটিভি। সংগ্রহের তারিখ ২২ জানুয়ারি ২০১৯।  "আলাউদ্দীন আলী লাইফ সাপোর্টে"। প্রথম আলো। সংগ্রহের তারিখ ২০১৯-০৮-২৫।  "৬৫ বছরে আলাউদ্দীন আলী"। যুগান্তর। সংগ্রহের তারিখ ২২ জানুয়ারি ২০১৯।  "সুরকার ও সংগীত পরিচালক আলাউদ্দীন আলী হাসপাতালে"। প্রথম আলো। সংগ্রহের তারিখ ২২ জানুয়ারি ২০১৯।  "সঙ্গীতশিল্পী সালমা সুলতানা আর নেই"। সমকাল। ১ অক্টোবর ২০১৬। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৯।  "সুরকার আলাউদ্দিন আলী আর নেই"। প্রথম আলো।
ধর্মীয় স্বাধীনতা

ধর্মীয় স্বাধীনতা / বিশ্বাসের স্বাধীনতা বা উপাসনার স্বাধীনতা হল এমন একটি নীতি, যা একজন ব্যক্তি বা গোষ্ঠীর ( ব্যক্তিগত বা জনজীবনে) তাদের ধর্ম, বিশ্বাস বা ধর্মীয় আচার প্রকাশ করার স্বাধীনতা সমর্থন করে ; তা শিক্ষা, অনুশীলন বা উদযাপনের মাধ্যমে হোক না কেন। এ শব্দটি অনেক ধারণাও অন্তর্ভুক্ত করে যেমন; ধর্ম পরিবর্তন করা অথবা কোনো ধর্ম পালন না করার স্বাধীনতা। ধর্ম বা ধর্মীয় গোষ্ঠী থেকে বেরিয়ে যাওয়া বা প্রত্যাহার করার স্বাধীনতাকে ধর্মীয় পরিভাষায় " ধর্মত্যাগ " বলা হয়; এটি ধর্মীয় স্বাধীনতার একটি অপরিহার্য অংশও৷ ধর্মীয় স্বাধীনতাকে বিশ্বের রাষ্ট্রগুলিতে একটি মৌলিক অধিকার হিসাবে বিবেচনা করা হয়ে থাকে এবং এটি "মানবাধিকারের সার্বজনীন ঘোষণার ১৮ অনুচ্ছেদের অধীনে পড়ে। الإعلان العالمي لحقوق الإنسان, Article 18. ওয়েব্যাক মেশিনে আর্কাইভকৃত ২০০৮-০২-০১ তারিখে(archived from the original on 2008-02-01). "The Universal Declaration of Human Rights"। The United Nations।  Congressional Record #29734 – 19 November 2003। Google Books। 17 يونيو 2016 তারিখে মূল থেকে আর্কাইভ করা। সংগ্রহের তারিখ 3 September 2011।  এখানে তারিখের মান পরীক্ষা করুন: |আর্কাইভের-তারিখ= (সাহায্য) "The Evolution of Religious Liberty as a Universal Human Right"। সংগ্রহের তারিখ ৫ ডিসেম্বর ২০০৬।  (archived from the original ওয়েব্যাক মেশিনে আর্কাইভকৃত ২০০৮-০২-০১ তারিখে on 1 February 2008).
ফিরোজ বাট

ফিরোজ বাট (২৭ জানুয়ারী ১৯৪২ – ৫ সেপ্টেম্বর ২০১৪) একজন পাকিস্তানি ক্রিকেট আম্পায়ার ছিলেন। ১৯৯০ সালে একটিমাত্র টেস্ট ম্যাচে আম্পায়াররিত্ব করেন, যেটি পাকিস্তান বনাম নিউজিল্যান্ডের মধ্যেকার টেস্ট ম্যাচ ছিলো। ১৯৮৫ সাল থেকে ১৯৯৪ সাল পর্যন্ত চারটি ওডিআই ম্যাচে আম্পায়াররিত্ব করেন। টেস্ট ক্রিকেট আম্পায়ারদের তালিকা একদিনের আন্তর্জাতিক ক্রিকেট আম্পায়ারদের তালিকা "Ex-Test umpire Feroze Butt dies"। Dawn। সংগ্রহের তারিখ ১১ সেপ্টেম্বর ২০১৪।  "Feroze Butt"। ESPN Cricinfo। সংগ্রহের তারিখ ১১ সেপ্টেম্বর ২০১৪।  ক্রিকেটআর্কাইভে ফিরোজ বাট (সদস্যতা প্রয়োজনীয়) (ইংরেজি)
উমাইর খান

উমাইর খান (জন্ম ৩১ জুলাই ১৯৮৫) একজন পাকিস্তানি ক্রিকেটার যিনি ইউনাইটেড ব্যাংক লিমিটেডের হয়ে প্রতিনিধিত্ব করেন। ২০০৭ সাল থেকে ১০০ টিরও বেশি প্রথম-শ্রেণীর ক্রিকেট ম্যাচ খেলেছেন। "Umair Khan"। ESPN Cricinfo। সংগ্রহের তারিখ ১ নভেম্বর ২০১৫।  ইএসপিএনক্রিকইনফোতে উমাইর খান (ইংরেজি)
কোহাত তেহসিল

কোহাট পাকিস্তানের খাইবার পাখতুনখোয়া জেলার একটি তেহসিল। ২০১৭ সালের আদমশুমারি অনুসারে জনসংখ্যা হল ৮৫০,৩৩৬ জন। খাইবার পাখতুনখোয়ার তহসিলের তালিকা "DISTRICT AND TEHSIL LEVEL POPULATION SUMMARY WITH REGION BREAKUP: KHYBER PAKHTUNKHWA" (পিডিএফ)। Pakistan Bureau of Statistics। ২০১৮-০১-০৩। ২০১৮-০৪-২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০৪-২৩।
কবি জগদ্রাম রায় গভর্নমেন্ট জেনারেল ডিগ্রি কলেজ

কবি জগদ্রাম রায় গভর্নমেন্ট জেনারেল ডিগ্রি কলেজ হল ২০১৫ সালে প্রতিষ্ঠিত একটি সরকারি কলেজ। এটি মেজিয়ায় অবস্থিত। এটিতে কলা এবং বিজ্ঞান বিষয়ে স্নাতক কোর্স পড়ানো হয়ে থাকে। মহাবিদ্যালয়টি বাঁকুড়া বিশ্ববিদ্যালয় দ্বারা অনুমোদিত এবং কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। কবি জগদ্রাম রায় আঠারো শতকের প্রথমার্ধে প্রায় ১৭২৫ খ্রিস্টাব্দে ভুলুই গ্রামে জন্মগ্রহণ করেন। তিনি পঞ্চকোট রাজ্য নামে একটি জায়গায় বাস করতেন, যা এখন বাঁকুড়া জেলার অন্তর্গত। তাঁর পিতামহের নাম ছিল শ্রীরাম রায় এবং পিতার নাম ছিল রঘুনাথ রায়। তাদের পারিবারিক পদবী ছিল বন্দ্যোপাধ্যায়। মধ্যযুগের অনেক কবির মতো কবিত্বশক্তি ও আধ্যাত্মিকতার সমন্বয় লক্ষিত হয় সাধক কবি জগদ্রামের মধ্যে। তাঁর গ্রন্থগুলির মধ্যে অদ্ভুত রামায়ণ, দুর্গাপঞ্চরাত্রি ও আত্মবোধ বিখ্যাত। সাধারণত অন্যান্য রামায়ণ সপ্তকাণ্ডে সম্পূর্ণ হলেও জগদ্রামী রামায়ণের বিশেষত্ব হল এটি অষ্টকাণ্ড সমন্বিত। কৃত্তিবাসী রামায়ণের মতো অতখানি জনপ্রিয়তা লাভ না করলেও কিছু কিছু অঞ্চলে এই গ্রন্থখানি খুব সমাদৃত হয়েছিল। ২০১৩ সালের ২৫ সেপ্টেম্বর পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই কলেজটির শিলান্যাস করেন এবং কলেজটিতে পঠনপাঠন শুরু হয় ২০১৫ সাল থেকে। প্রথমে এই কলেজটির নাম ছিল গভর্ণমেণ্ট জেনারেল ডিগ্রি কলেজ অ্যাট মেজিয়া (গোপালপুর)। পরে ২০১৭ সালের ২৫শা মে এলাকার বিখ্যাত কবি জগদ্রাম রায়ের নামানুসারে কলেজটির নামকরণ হয় কবি জগদ্রাম রায় গভর্নমেন্ট জেনারেল ডিগ্রি কলেজ। বাঁকুড়া বিশ্ববিদ্যালয়ের অধীনে কবি জগদ্রম রায় সরকারি সাধারণ ডিগ্রি কলেজে নিচের কোর্সগুলি প্রদান করে বাংলা ইংরাজি ইতিহাস দর্শন অর্থনীতি ভূতত্ত্ব পদার্থবিজ্ঞান গণিত হিসাব "কবি জগদ্রাম রায় গভর্নমেন্ট জেনারেল ডিগ্রি কলেজ, মেজিয়া - বাঁকুড়া জেলা, পশ্চিমবঙ্গ সরকার"। ২৮ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "বাঁকুড়া বিশ্ববিদ্যালয় দ্বারা অনুমোদিত কলেজের তালিকা"। ২৮ সেপ্টেম্বর ২০২৩ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নুহানি রাজবংশ

নুহানি রাজবংশ ছিল ভারতের বিহারের একটি গুরুত্বপূর্ণ রাজবংশ। এটি সিকান্দার লোদির রাজনৈতিক পরিবর্তনের সময় থেকে উদ্ভূত হয়েছিল। সিকান্দার লোদি ক্ষমতা লাভের সাথে সাথে জৌনপুরের গভর্নর বিহারে পালিয়ে যান। তিরহুত ও সরনের জমিদাররা কেন্দ্রীয় শাসনের বিরোধিতা করেছিল। এই সবই লোদিকে বিহার আক্রমণ করতে পরিচালিত করেছিল। সিকান্দার লোদি শাহ শার্গীকে পরাজিত করেন এবং দারিয়া খান নুহানিকে বিহারের প্রশাসক হিসেবে নিযুক্ত করেন, যিনি ১৫২৩ সালে তার মৃত্যুর আগ পর্যন্ত বিহারের প্রশাসক ছিলেন। পিতার মৃত্যুর পর তার পুত্র বাহার খান নুহানি প্রশাসক হন। ১৫২৩ সালে বাহার খান নুহানি সিংহাসনে বসেন। তিনি স্বাধীনতা ঘোষণা করেন এবং সুলতান মোহাম্মদ উপাধি গ্রহণ করেন। ইব্রাহিম লোদি পরে তার উপর আক্রমণ করেন। প্রাথমিকভাবে দিল্লি সেনাবাহিনী জিতেছিল কিন্তু পরে তারা পরাজিত হয়। ১৫২৭ খ্রিস্টাব্দে বাবর ও সুলতান মুহাম্মাদের মধ্যে ঘাঘরের যুদ্ধের মধ্য দিয়ে বিহারকে সংযুক্ত করার জন্য মুঘলদের লড়াই শুরু হয়। ১৫৩২ খ্রিস্টাব্দে মুঘল সম্রাট হুমায়ুন দোহা সারাতে আফগানদের পরাজিত করলে নুহানি রাজবংশের অবসান ঘটে। তিনি আল ১৫৩১ সালে চুনার দুর্গ আক্রমণ করেন। পাকিস্তান সৃষ্টির পর কিছু নুহানি পরিবারও পাকিস্তানে চলে যায় এবং সিন্ধু প্রদেশের বিভিন্ন এলাকায় বসতি স্থাপন করে আর কিছু ইরানে চলে যায়। ব্রিটিশ পর্যটক জন মার্শাল এবং বার্নিয়ার পাটনা, ভাগলপুর, মুঙ্গের, হাজিপুর পরিদর্শন করার সময়ে তাদের সমৃদ্ধি নিয়ে আলোচনা করেন। Exceptional Bihar: General Knowledge for PSC, SSC & Other Competitive Exams। Disha Publications। ২০২০। আইএসবিএন 9789389645316।  Publication, Mocktime। "Noohani Dynasty"।  "Medieval History of Bihar"। Jagranjosh.com। ১৪ ডিসেম্বর ২০২০। সংগ্রহের তারিখ ৩ অক্টোবর ২০২২।
জানডামের বাতচক্র

জানডামের বাতচক্র (বিকল্প নাম: জানডামের বাতচক্র ও নৌকা) ১৮৭১ সালে ক্লোদ মোনে অঙ্কিত তৈলচিত্র। ১৯৮৬ সাল থেকে চিত্রটি কোপেনহেগেনের শিল্পকলা যাদুঘর নি কার্লসবার্গ গ্লাইপটোটেকের সংগ্রহে আছে। ফ্রাঙ্কো-প্রুশিয়ান যুদ্ধ এড়াতে ক্লোদ মোনে সপরিবারে লন্ডনে পালিয়ে যান। যুদ্ধ শেষে তিনি ফ্রান্সে ফিরে যান, তবে সহযোগী চিত্রশিল্পী শার্ল-ফ্রাঁসোয়া দোবিনির পরামর্শে ১৮৭১ সালে মোনে নেদারল্যান্ডে ভ্রমণ করেছিলেন। নেদারল্যান্ডসের জানডামে পাঁচ মাস কাটান এবং এসময় আশেপাশের সমতল এলাকার বিভিন্ন ভূদৃশ্য দেখে ২০টি চিত্রকর্ম তৈরি করেন। চিত্রগুলির মধ্যে জানডামের বাতচক্র অন্যতম। ক্লোদ মনের হিসাব-নথির তথ্যানুসারে ১৮৭৪ সালে এডোয়ার্ড মোনের মাধ্যমে ফরাসি সংগ্রাহক জঁ-ব্যাপ্টাইস্ট ফউর ছবিটি সংগ্রহ করেন। ফউর ছবিটি ১৯০৭ সালে প্যারিসের ডুরান্ড-রুয়েলের কাছে বিক্রি করেন। পর্যায়ক্রমে জার্মানির হ্যাঙ্কেল, জুরিখের হার্মান স্টোল এবং নিউইয়র্কের আলফ্রেড শোয়াবাচার ছবিটির মালিক ছিলেন। ১৯৭০ সালের ২ ডিসেম্বর, শোয়াবাচার ছবিটি লন্ডনের ছবি পরিবেশক ম্যাক্সওয়েলের প্রতিষ্ঠান সথবিতে বিক্রি করেন। ১৯৮৬ সালের ২ ডিসেম্বর, ডেনমার্কের নিউ কার্লসবার্গ ফাউন্ডেশন ছবিটি সথবি থেকে সংগ্রহ করে এবং নি কার্লসবার্গ গ্লাইপটোটেককে দান করে। "Vindmølle og både ved Zaandam, Holland"। www.kulturarv.dk (ডেনীয় ভাষায়)। সংগ্রহের তারিখ ২০২৩-০৯-২৮।  Zeidler, Birgit (2005). Claude Monet – Liv och verk. sid. 36–37. আইএসবিএন ৩-৮৩৩১-১৫৫৮-০ প্রবেশদ্বার:  চিত্রকর্ম
লিথিয়াম সায়ানাইড

লিথিয়াম সায়ানাইড একটি অজৈব যৌগ যার রাসায়নিক সংকেত LiCN । লিথিয়াম হাইড্রোক্সাইডের সঙ্গে হাইড্রোজেন সায়ানাইডের বিক্রিয়া করে লিথিয়াম সায়ানাইড তৈরি করা যায়। তবে পরীক্ষাগারে সাধারণত হাইড্রোজেন সায়ানাইডের পরিবর্তে অ্যাসিটোন সায়ানোহাইড্রিনের সঙ্গে লিথিয়াম হাইড্রাইডের বিক্রিয়া করে লিথিয়াম সায়ানাইড তৈরি করা হয়। বিক্রিয়াটি নিম্নরূপ: (CH 3 )2C(OH)CN + LiH → (CH3)2 O + LiCN + H2 এটি একটি বিষাক্ত রাসায়নিক যৌগ। দেখতে সাদা রঙের। এটি জলগ্রাহী কঠিন পদার্থ এবং জলে দ্রবণীয়। ৬০০ ডিগ্রি সেলসিয়াস তাপমাত্রার কাছাকাছি লিথিয়াম সায়ানাইডকে উত্তপ্ত করলে এই যৌগটি ভেঙ্গে গিয়ে সায়ানামাইড এবং কার্বন উৎপন্ন করে। অ্যাসিডের সঙ্গে লিথিয়াম সায়ানাইড বিক্রিয়া করলে হাইড্রোজেন সায়ানাইড উৎপন্ন হয়। জৈব যৌগে সায়ানাইড মূলক যোগ করার বিক্রিয়াকে সায়ানেশন বলে। এই সায়ানেশন বিক্রিয়ার জন্য বিকারক হিসাবে লিথিয়াম সায়ানাইড ব্যবহার করা হয়। বিক্রিয়াটি নিম্নরূপ: RX + LiCN → RCN + LiX J. A. Lely, J. M. Bijvoet (১৯৪২), "The Crystal Structure of Lithium Cyanide", Recueil des Travaux Chimiques des Pays-Bas, 61, London: WILEY-VCH Verlag, ডিওআই:10.1002/recl.19420610402 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Haynes, W.M (২০১৩), "Bernard Lewis", Bruno, Thomas., Handbook of Chemistry and Physics (93 সংস্করণ), Boca Raton, Florida: Fitzroy Dearborn, ২০১৭-০৭-২৪ তারিখে মূল থেকে আর্কাইভ করা, সংগ্রহের তারিখ ২০১২-১২-০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Material Safety Data Sheet: Lithium Cyanide, 0.5M Solution in N,N-Dimethylformamide, Fisher Scientific, ১৬ জুন ১৯৯৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Lithium cyanide"। pubchem.ncbi.nlm.nih.gov (ইংরেজি ভাষায়)। সংগ্রহের তারিখ ১৯ ডিসেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Livinghouse, Tom (১৯৮১)। "Trimethylsilyl Cyanide: Cyanosilylation of p-Benzoquinone": 126। ডিওআই:10.15227/orgsyn.060.0126।  Kirk‐Othmer Encyclopedia of Chemical Technology।  Harusawa, Shinya; Yoneda, Ryuji (১৯৮৭)। "Non-aqueous cyanation of halides using lithium cyanide"। Elsevier: 4189–4190। ডিওআই:10.1016/S0040-4039(00)95575-8।
আফাক রহিম

আফাক রহিম ( উর্দু: آفاق رحيم‎‎ ; জন্ম ১১ অক্টোবর ১৯৮৫) একজন প্রথম-শ্রেণীর ক্রিকেটার ।তিনি একজন ডানহাতি ব্যাটসম্যান ।তিনি জারাই তারাকিয়াতি ব্যাংক লিমিটেড, আজাদ জম্মু ও কাশ্মীর ক্রিকেট অ্যাসোসিয়েশন অনূর্ধ্ব-১৯, খান রিসার্চ ল্যাবরেটরিজ এবং ইসলামাবাদ লেপার্ডস-এর হয়ে প্রতিনিধিত্ব করেছেন। তিনি ২০১২ মৌসুমে শ্রীলঙ্কার বিপক্ষে টেস্ট সিরিজের জন্য নির্বাচিত হন। সেপ্টেম্বর ২০১৯ সালে, ২০১৯-২০ মৌসুমে কায়েদ-ই-আজম ট্রফি প্রতিযোগিতার জন্য নর্দানের স্কোয়াডে মনোনীত করা হয়েছিল। "PCB announces squads for 2019-20 domestic season"। Pakistan Cricket Board। সংগ্রহের তারিখ ৪ সেপ্টেম্বর ২০১৯।  "Sarfaraz Ahmed and Babar Azam to take charge of Pakistan domestic sides"। ESPN Cricinfo। সংগ্রহের তারিখ ৪ সেপ্টেম্বর ২০১৯।  ইএসপিএনক্রিকইনফোতে আফাক রহিম (ইংরেজি)
এসটি. সেবাস্টিয়ান (বত্তিচেল্লি)

এসটি. সেবাস্টিয়ান চিত্রকর্মটি খ্রিষ্টান সাধু ও যোদ্ধা সেবাস্টিয়ানের একটি প্রতিকৃতি; যা ইতালীয় নবজাগরণের সময়ের চিত্রশিল্পী সান্দ্রো বত্তিচেল্লি অংকন করেন। ১৪৭৪ খ্রিষ্টাব্দে জানুয়ারীর পূর্বে এই চিত্রকর্মের কাজ সম্পুর্ণভাবে সম্পন্ন হয় এবং ফ্লোরেন্সের সান্তা মারিয়া ম্যাজিওরে গীর্জায় এই চিত্রকর্মটি দান করা হয়। বর্তমানে এটি বার্লিনের স্ট্যাটিলিস মুসেন জাদুঘরে সংরক্ষিত আছে। কেনেথ ক্লার্ক এই ছবিটিকে উল্লেখযোগ্য মনে করেছেন কারণ ধ্রুপদী ভাস্কর্যের ন্যায় এ ছবিটির মধ্যে এক ধরনের শান্তি শান্তি ভাব ও ভারসাম্য আছে। রাইনার মারিয়া রিলকের " সাংকত সেবাস্টিয়ান" (অর্থ সাধু সেবাস্টিয়ান) নামক কবিতা বত্তিচেল্লির চিত্রশিল্প দ্বারা প্রভাবিত হয়ে রচিত হয়েছে বলে রিল্কের কবিতার অনুবাদক জেবি লেইসম্যান ও জেন ডেভিডসন মনে করেন। সান্দ্রো বত্তিচেল্লির কাজের তালিকা Ronald Lightbown, Sandro Botticelli. Life and Work, Cross River Press 1989, p. 51. Kenneth Clark, The Nude: A study in ideal form, 1956, ch. 2, "Apollo." Jane Davidson Reid, "Rilke's Sebastian and the Painters," Art Journal 27 (1967), pp. 24-33 + 39. টেমপ্লেট:Botticelli [[Category:Painএই নিবন্ধ থেকে {{Short description}} সরান। এটি বাংলা উইকিপিডিয়ায় কাজ করবে না।
সৌমেন্দু রায়

সৌমেন্দু রায় বা সৌম্যেন্দু রায় (৭ ফেব্রুয়ারি ১৯৩২ - ২৭ সেপ্টেম্বর ২০২৩) ছিলেন একজন ভারতীয় বাঙালি চিত্রগ্রাহক। তিনি বিখ্যাত পরিচালক সত্যজিৎ রায়ের চলচ্চিত্রে কাজ করার জন্য সবচেয়ে বেশি পরিচিত হন। ১৯৬১ খ্রিস্টাব্দে দেবী দিয়ে শুরু করে ১৯৮৪ খ্রিস্টাব্দের ঘরে-বাইরে পর্যন্ত মোট ছাব্বিশটি ছবিতে কাজ করেছেন। সত্যজিৎ রায়ের প্রথম ছায়াছবি পথের পাঁচালীতে তিনি ছিলেন সুব্রত মিত্রের সহকারী। সেরা সিনেমাটোগ্রাফির জন্য সৌমেন্দু রায় তিনবার জাতীয় চলচ্চিত্র পুরস্কার লাভ করেন। সৌমেন্দু রায়ের জন্ম ১৯৩২ খ্রিস্টাব্দের ৭ ফেব্রুয়ারি ব্রিটিশ ভারতের উত্তর কলকাতার গ্রে স্টিটে। পিতা কনক কুমার রায় ও মাতা গার্গী রায়। তবে সৌমেন্দুর শৈশবের দশ বৎসর কেটেছে অধুনা ছত্তিশগড়ের ধরমজয়গড়ে। আদি নিবাস ছিল কাঁচড়াপাড়ায়। দেবীর পর চলে আসেন কলকাতায় রাসবিহারী অ্যাভিনিউয়ে তার এক জ্যাঠামশাই ডাক্তার বিমলকুমার রায়ের বাড়িতে। পড়াশোনা তীর্থপতি ইনস্টিটিউশনে। বিদ্যালয়ের পাঠ শেষ পড়াশোনা করেন আশুতোষ কলেজে। এখান থেকেই তিনি বিজ্ঞানে কলকাতা বিশ্ববিদ্যালয়ের স্নাতক হন। স্কুল জীবনেই তার সিনেমার প্রতি বিশেষকরে ছবি তোলার আগ্রহ জন্মায়। স্কুলের এক বন্ধু অসিত রানার সহায়তায় ফটোগ্রাফির প্রথম পাঠ পান। তারপর স্থানীয় এক স্টুড়িওতে দুই বন্ধু মিলে নিয়মিত যাতায়াত করে নেগেটিভ পরিস্ফুটনের কাজও শিখে নেন। চিত্রগ্রাহক হিসাবে সৌমেন্দু রায় অসামান্য কাজের জন্য তিন বার জাতীয় চলচ্চিত্র পুরস্কার লাভ করেন- জাতীয় চলচ্চিত্র পুরস্কার- ১৯৭৪ : সেরা সিনেমাটোগ্রাফি : অশনি সংকেত ১৯৭৫ : সেরা সিনেমাটোগ্রাফি : সোনার কেল্লা ১৯৭৮: সেরা সিনেমাটোগ্রাফি : শতরঞ্জ কে খিলাড়ি ১৯৯৩: সেরা নন-ফিচার ফিল্ম সিনেমাটোগ্রাফি  : সুচিত্রা মিত্র তামিলনাড়ু রাজ্য চলচ্চিত্র পুরস্কার- ১৯৮২ : সেরা সিনেমাটোগ্রাফার : কান সিভান্থাল মান সিভাক্কুম সৌম্যেন্দু রায় দীর্ঘ দিন বার্ধক্যজনিত অসুখে ভুগছিলেন। ২০২৩ খ্রিস্টাব্দের ২৭ সেপ্টেম্বর বুধবার দুপুরে তার জীবনাবসান হয়। রবীন্দ্রনাথ ঠাকুর (১৯৬১) তিন কন্যা (১৯৬১) অভিযান (১৯৬২) পলাতক (১৯৬৩) টু (স্বল্প দৈর্ঘ্য) (১৯৬৪) আলোর পিপাসা (১৯৬৫) অভয়া ও শ্রীকান্ত (১৯৬৫) বাক্সবদল (১৯৬৫) মহাপুরুষ (১৯৬৫) কাপুরুষ (১৯৬৫) একটুকুবাসা (১৯৬৫) চিড়িয়াখানা (১৯৬৭) বালিকা বধূ (১৯৬৭) বধূবরণ (১৯৬৭) গুপী গাইন বাঘা বাইন (১৯৬৯) অরণ্যের দিনরাত্রি (১৯৭০) প্রতিদ্বন্দ্বী (১৯৭০) কুহেলি (১৯৭১) সিকিম (১৯৭১) সীমাবদ্ধ (১৯৭১) দ্য ইনার আই (১৯৭২) অশনি সংকেত (১৯৭৩) সাধু যুধিষ্ঠিরের কড়চা (১৯৭৪) সোনার কেল্লা (১৯৭৪) জন অরণ্য (১৯৭৬) নিধিরাম সর্দার (১৯৭৬) শতরঞ্জ কে খিলাড়ি (১৯৭৭) জয়বাবা ফেলুনাথ (১৯৭৯) হীরক রাজার দেশে (১৯৮০) বালা (স্বল্প দৈর্ঘ্য) সদগতি (১৯৮১) (টেলি ফিল্ম ) কান সিভান্থাল মান সিভাক্কুম (তামিল ছায়াছবি) (১৯৮২) ফটিকচাঁদ (১৯৮৩) পিকু (স্বল্প দৈর্ঘ্য) (১৯৮৩) ইসলাম ইন ইন্ডিয়া (তথ্যচিত্র) ঘরে বাইরে (১৯৮৫) সুন্দবন (তথ্যচিত্র) (১৯৮৫) ভোম্বল সর্দার (স্বল্প দৈঘ্য) (১৯৮৮) আগুন (১৯৮৮) দেবতা (১৯৯০) উইল টু লিভ (ইংরাজী) আনোখা মোতি এক ডক্টর কী মৌত (১৯৯১) অন্তর্ধান (১৯৯২) পোটলি বাবা কী (১৯৯১) (টিভি সিরিজ) চরাচর (১৯৯৩) হুইলচেয়ার (১৯৯৪) শতাব্দীর কন্যা আজব গাঁয়ের আজব কথা (১৯৯৮) "চিত্রগ্রাহকদের শেষ নবাব সৌম্যেন্দু রায়"। সংগ্রহের তারিখ ২০২৩-০৯-২৮।  "নিঃশব্দেই চলে গেলেন কিংবদন্তি সৌমেন্দু রায় , প্রয়াত সত্যজিতের সিনেমাটোগ্রাফার"। সংগ্রহের তারিখ ২০২৩-০৯-২৯।  "প্রয়াত বাংলা সিনেমার কিংবদন্তী! চলে গেলেন সত্যজিতের সিনেমাটোগ্রাফার সৌমেন্দু রায়"। সংগ্রহের তারিখ ২০২৩-০৯-২৮।  "Soumendu Roy, Satyajit Ray's trusted cinematographer & close associate passes away at 90"। সংগ্রহের তারিখ ২০২৩-০৯-২৮।  Filmography New York Times
শ্রেষ্ঠ অভিনেতা - মালয়ালম বিভাগে সাইমা পুরস্কার

শ্রেষ্ঠ অভিনেতা - মালয়ালম বিভাগে সাইমা পুরস্কার হল মালয়ালম চলচ্চিত্রে একজন অভিনেতার সেরা অভিনয়ের জন্য ভিব্রি মিডিয়া গ্রুপ কর্তৃক প্রদত্ত বার্ষিক দক্ষিণ ভারতীয় আন্তর্জাতিক চলচ্চিত্র পুরস্কারের একটি বিভাগ। ২০১১ সালে মুক্তিপ্রাপ্ত চলচ্চিত্রগুলির জন্য ২০১২ সালে প্রথম এই পুরস্কার দেওয়া হয়। প্রবর্তনের পর থেকে এখন পর্যন্ত ৫ জন অভিনেতা এই পুরস্কার অর্জন করেছেন। এই বিভাগে প্রথম পুরস্কার বিজয়ী মোহনলাল, তিনি প্রণয়ম (২০১১) চলচ্চিত্রের জন্য এই পুরস্কার অর্জন করেন। এই বিভাগে সর্বাধিক ৪ বার পুরস্কার অর্জন করেছেন এবং সর্বাধিক টি মনোনয়ন লাভ করেছেন। সাম্প্রতিক বিজয়ী টোভিনো থমাস তল্লুমালা (২০২২) চলচ্চিত্রে অভিনয়ের জন্য এই পুরস্কার অর্জন করেন। নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেতাদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কার আয়োজনের বছর নয়। পুরস্কার আয়োজন সাধারণত পরের বছরে হয়ে থাকে। শ্রেষ্ঠ অভিনেতা - মালয়ালম বিভাগে ফিল্মফেয়ার পুরস্কার "SIIMA Awards 2012: Winners List"। The Times of India (ইংরেজি ভাষায়)। সংগ্রহের তারিখ ২০২০-০৯-২৮।  "SIIMA AWARDS | 2013 | winners | |"। siima.in। ৫ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০২৩।  "South Indian International Movie Awards"। siima.in। ২০১৬-০৫-২৮ তারিখে মূল থেকে আর্কাইভ করা।  "South Indian International Movie Awards"। siima.in। ২০১৬-০৫-২৮ তারিখে মূল থেকে আর্কাইভ করা।  "SIIMA 2016 winners"। ২০১৬-০৭-১৪ তারিখে মূল থেকে আর্কাইভ করা। সংগ্রহের তারিখ ২০১৭-০৪-০১।  "SIIMA Awards 2017 Day 2: Mohanlal wins Best Actor, Vijay bags Best Entertainer"। ইন্ডিয়া টুডে। ২০১৭-০৭-০২। সংগ্রহের তারিখ ২০২১-০৯-২৮।  "SIIMA awards 2017 nominations announced"। Sify। জুলাই ৩, ২০১৭ তারিখে মূল থেকে আর্কাইভ করা।  "SIIMA 2019 winners full list: Dhanush, Trisha, Prithviraj win big"। Indian Express। ১৭ আগস্ট ২০১৯। সংগ্রহের তারিখ ২০২১-০৯-২৯।  "The 9th South Indian International Movie Awards Winners for 2019"। South Indian International Movie Awards। ২৬ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২১।  "Manju Warrier, Suriya, others win at SIIMA Awards: Full list of winners"। The News Minute। ২০২১-০৯-২১। ২১ সেপ্টেম্বর ২০২১ তারিখে মূল থেকে আর্কাইভ করা।  "SIIMA 2022: Kangana Ranaut, Arya, Tovino Thomas, Aishwarya Lekshmi win top acting honours"। Daily News and Analysis। ১২ সেপ্টেম্বর ২০২২। সংগ্রহের তারিখ ২ মার্চ ২০২২।  "SIIMA 2023 winners: Ponniyin Selvan I, Nna Thaan Case Kodu, R Madhavan, Trisha, Tovino Thomas and Kalyani Priyadarshan win big"। হিন্দুস্তান টাইমস। সংগ্রহের তারিখ ২০২৩-০৯-১৬।  টেমপ্লেট:সাইমা পুরস্কার শ্রেষ্ঠ অভিনেতা - মালয়ালম
অস্টিন ফুটবল ক্লাব

অস্টিন ফুটবল ক্লাব (ইংরেজি: Austin FC; সাধারণত অস্টিন এফসি এবং সংক্ষেপে অস্টিন নামে পরিচিত) হচ্ছে অস্টিন ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০১৮ সালের ১২ই অক্টোবর তারিখে প্রতিষ্ঠিত হয়েছে। ২০,৭৩৮ ধারণক্ষমতাবিশিষ্ট কিউ২ স্টেডিয়ামে দ্য ওয়াকস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় জশ উলফ এবং সভাপতির দায়িত্ব পালন করছেন অ্যান্টনি প্রিকোর্ট। বর্তমানে কোস্টা রিকান রক্ষণভাগের খেলোয়াড় হুলিও কাসকান্তে এই ক্লাবের অধিনায়কের দায়িত্ব পালন করছেন। ব্র্যাড স্টুভার, দিয়েগো ফাগুন্দেস, নিক লিমা, সেবাস্তিয়ান দ্রিউসসি এবং মাক্সিমিলিয়ান উরুতির মতো খেলোয়াড়গণ অস্টিনের জার্সি গায়ে মাঠ কাঁপিয়েছেন। ২০২১ মৌসুমে অস্টিন প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০২১ সালের সালের ১৭ই এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে জশ উলফের অধীনে অস্টিন লস অ্যাঞ্জেলেসের কাছে ২–০ গোলের ব্যবধানে পরাজিত হয়েছিল। ২০২১ মেজর লিগ সকারে অস্টিন ৯টি জয় এবং ৪টি ড্রয়ে সর্বমোট ৩১ পয়েন্ট অর্জন করে সামগ্রিক পয়েন্ট তালিকায় ২৪তম স্থান অর্জন করেছিল, যেখানে দিয়েগো ফাগুন্দেস ৭টি গোল করে লিগে অস্টিনের হয়ে সর্বোচ্চ গোলদাতা হয়েছিলেন। https://www.q2stadium.com/ https://www.mlssoccer.com/clubs/austin-fc/ https://www.transfermarkt.com/austin-fc/stadion/verein/72309 https://www.transfermarkt.com/austin-fc/startseite/verein/72309 https://www.austinfc.com/players https://www.worldfootball.net/teams/austin-fc/2024/2/ https://www.worldfootball.net/report/major-league-soccer-2021-los-angeles-fc-austin-fc/ https://www.worldfootball.net/schedule/usa-major-league-soccer-2021-spieltag/8/ https://www.mlssoccer.com/standings/supporters-shield/#season=2021&live=true উইকিমিডিয়া কমন্সে অস্টিন ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) মেজর লিগ সকারে অস্টিন ফুটবল ক্লাব (ইংরেজি)